কৃষ্ণনগর খুন মামলায় বড় মোড়

কলকাতা: কৃষ্ণনগর খুন মামলায় (Krishnagar Murder Case) নতুন চাঞ্চল্য। জানা গিয়েছে, ২৪ আগস্ট সকালে দেশরাজ তার কাঁচড়াপাড়ার বন্ধুদের দিয়ে ঈশিতাকে ফোন করায়। কনফারেন্স কলে বন্ধুদের মাধ্যমে যোগ দেয় দেশরাজ। সেখানে ঈশিতাকে সম্পর্ক রাখার জন্য জোড়াজোরি করে দেশরাজ। কিন্তু ঈশিতা তাতে রাজি হয়নি। এরপর দেশরাজ তাকে জানাই যেহেতু ঈশিতা তার সঙ্গে সম্পর্ক রাখতে রাজি নয় সেই কারণে সে আজকেই উত্তরপ্রদেশে ফিরে যাবে।

পুলিশ মনে করছে এর মাধ্যমে বন্ধুদের কাছে সে নিজেকে নির্দোষ প্রমাণ করার চেষ্টা করেছিল। এছাড়াও পুলিশ জানতে পেরেছে, নীতিনের ভাই অনুরাগ প্রতাপ সিং মুক ও বধির। তার নামে ২০১৮ সালে নেওয়া সিম কার্ড নিয়ে সে কাঁচড়াপাড়া এসেছিল। যাতে পুলিশ জানতে না পারে সে নিজে কাঁচড়াপাড়া এসেছিল। এবং তার ভাই মুক বধির হওয়াতে কেউ সন্দেহ করতে পারবে না।

আরও পড়ুন: বাংলার শিল্পীদের হাতেই তৈরি হচ্ছে ভিনরাজ্যের দুর্গার গহনা

পুলিশের মতে, গোটা হত্যাকাণ্ডটি ঠান্ডা মাথায় পূর্বপরিকল্পিতভাবে ঘটানো হয়েছে। দেশরাজকে ধরতে সর্বোচ্চ তৎপরতা চালাচ্ছে তদন্তকারীরা।

দেশরাজ এখনও পলাতক। তাকে গ্রেপ্তার করতে ইতিমধ্যেই পুলিশের বিশেষ দল উত্তরপ্রদেশে তল্লাশি চালাচ্ছে। এদিকে বরাকার থেকে উদ্ধার হয়েছে একটি নতুন মোবাইল ও সিম কার্ড, যা দেশরাজের ব্যবহৃত বলে মনে করা হচ্ছে। মোবাইলের IMEI নম্বর এবং সিমের তথ্য খতিয়ে দেখে তদন্ত এগোচ্ছে।